CELEX: 62012TN0127
Language: ro
Date: 2012-03-22 00:00:00
Title: Cauza T-127/12: Acțiune introdusă la 22 martie 2012 — Free/OAPI — Noble Gaming (FREEVOLUTION TM)

9.6.2012   
            
            
               RO
            
            
               Jurnalul Oficial al Uniunii Europene
            
            
               C 165/23
            
         Acțiune introdusă la 22 martie 2012 — Free/OAPI — Noble Gaming (FREEVOLUTION TM)
   (Cauza T-127/12)
   2012/C 165/40
   Limba în care a fost formulată acțiunea: franceza
   
      Părțile
   
   
      Reclamantă: Free (Paris, Franța) (reprezentant: Y. Coursin, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Noble Gaming Ltd (Praga, Republica Cehă)
   
      Concluziile
   
   Reclamanta solicită Tribunalului:
   
               —
            
            
               Anularea Deciziei Camerei a doua de recurs a Oficiului pentru Armonizare în cadrul Pieței Interne (mărci, desene și modele industriale) din 13 decembrie 2011, în cauza R 2326/2010-2;
            
         
               —
            
            
               constatarea faptului că mărcile anterioare invocate, în special marca verbală franceză FREE nr. 1734391, sunt similare mărci contestate „FREEVOLUTION TM”, în sensul articolului 8 alineatul (1) litera (b) și a fortiori în sensul articolului 8 alineatul (5) din Regulamentul nr. 207/2009;
            
         
               —
            
            
               constatarea faptului că cererea de înregistrare a mărcii contestate trebuie respinsă, în temeiul articolului 8 alineatul (1) litera (b) și a fortiori în temeiul articolului 8 alineatul (5) din Regulamentul nr. 207/2009; și
            
         
               —
            
            
               obligarea celeilalte părți în procedura care s-a aflat pe rolul camerei de recurs la plata cheltuielilor de judecată efectuate atât în fața Tribunalului, cât și în fața OAPI.
            
         
      Motivele și principalele argumente
   
   
      Solicitantul mărcii comunitare: cealaltă parte în procedura care s-a aflat pe rolul camerei de recurs.
   
      Marca comunitară vizată: marca figurativă care cuprinde elementul verbal „FREEVOLUTION TM”, pentru produse și servicii din clasele 9, 41 și 42 — marca comunitară solicitată nr. 8206443.
   
      Titularul mărcii sau al semnului invocat în procedura opoziției: reclamanta.
   
      Marca sau semnul invocat: marca figurativă franceză „free LA LIBERTÉ N’A PAS DE PRIX” nr. 99785839, pentru produse și servicii din clasele 9 și 38; marca verbală franceză „FREE” nr. 1734391; marca verbală franceză „FREE MOBILE” nr. 73536224, pentru produse din clasa 9; denumirea socială „FREE”, utilizată în comerț în Franța; numele de domeniu „FREE.FR” utilizat în comerț.
   
      Decizia diviziei de opoziție: respinge opoziția în totalitate.
   
      Decizia camerei de recurs: respinge calea de atac.
   
      Motivele invocate: încălcarea articolului 8 alineatul (1) litera (b) și a articolului 8 alineatul (5) din Regulamentul nr. 207/2009, întrucât trebuie să se efectueze o diferențiere în aprecierea similitudinii semnelor în sensul fiecăruia dintre aceste articole; încălcarea articolului 8 alineatul (1) litera (b) din Regulamentul nr. 207/2009, deoarece există un risc de confuzie între mărcile în conflict; și încălcarea articolului 8 alineatul (5) din Regulamentul nr. 207/2009, întrucât există o legătură între mărcile „FREE” și „FREEVOLUTION TM” astfel încât s-ar aduce atingere mărcii de renume „FREE” ca urmare a existenței mărcii contestate.